ระเบียบกรมวิชาการเกษตรระเบียบกรมวิชาการเกษตรว่าด้วยหลักเกณฑ์ วิธีการและเงื่อนไขการจดแจ้งข้อมูลความลับทางการค้าของเคมีภัณฑ์ทางการเกษตรพ.ศ. ๒๕๔๗ เพื่อให้การปฏิบัติงานเกี่ยวกับการขอจดแจ้งข้อมูลความลับทางการค้าของเคมีภัณฑ์ทางการเกษตรมีประสิทธิภาพรวดเร็ว และสะดวกต่อเจ้าหน้าที่และผู้ขอจดแจ้ง อาศัยอำนาจตามความใน ข้อ ๗ ข้อ ๘และ ข้อ ๑๔แห่งระเบียบกระทรวงเกษตรและสหกรณ์ว่าด้วยการดูแลรักษาความลับทางการค้าของเคมีภัณฑ์ทางการเกษตรพ.ศ. ๒๕๔๗ ซึ่งออกตามความในพระราชบัญญัติความลับทางการค้า พ.ศ. ๒๕๔๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๑ มาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกรมวิชาการเกษตรว่าด้วยหลักเกณฑ์วิธีการและเงื่อนไขการจดแจ้งข้อมูลความลับทางการค้าของเคมีภัณฑ์ทางการเกษตร พ.ศ.๒๕๔๗ข้อ ๒[๑]ระเบียบนี้ให้ใช้บังคับถัดจากวันประกาศในราชกิจจานุเบกษาเป็นต้นไปหมวด ๑บททั่วไป ข้อ ๓ การยื่นคำขอจดแจ้งข้อมูลความลับทางการค้าเคมีภัณฑ์ทางการเกษตรคำขอแก้ไขเปลี่ยนแปลงข้อมูลความลับทางการค้าเคมีภัณฑ์ทางการเกษตรคำขอเพิกถอนข้อมูลความลับทางการค้าเคมีภัณฑ์ทางการเกษตรคำขอรับใบแทนหนังสือรับรองการจดแจ้งข้อมูลความลับทางการค้าเคมีภัณฑ์ทางการเกษตรให้ยื่นต่อเจ้าหน้าที่ณ สำนักควบคุมพืชและวัสดุการเกษตร กรมวิชาการเกษตร กระทรวงเกษตรและสหกรณ์หรือหน่วยงานอื่นที่อธิบดีกำหนด โดยให้ใช้แบบท้ายระเบียบ ดังนี้(๑)คำขอจดแจ้งข้อมูลความลับทางการค้าเคมีภัณฑ์ทางการเกษตร ให้ใช้แบบ ลค/กษ ๐๑(๒)คำขอแก้ไขเปลี่ยนแปลงข้อมูลความลับทางการค้าเคมีภัณฑ์ทางการเกษตร ให้ใช้แบบ ลค/กษ๐๒(๓)คำขอเพิกถอนข้อมูลความลับทางการค้าเคมีภัณฑ์ทางการเกษตร ให้ใช้แบบ ลค/กษ ๐๓(๔)คำขอรับใบแทนหนังสือรับรองการจดแจ้งข้อมูลความลับทางการค้าเคมีภัณฑ์ทางการเกษตรให้ใช้แบบ ลค/กษ ๐๔หมวด ๒การจดแจ้งและรายละเอียดการจดแจ้ง ข้อ๔การขอจดแจ้งให้ดูแลรักษาข้อมูลความลับทางการค้าให้เจ้าของความลับทางการค้ายื่นคำขอจดแจ้งตามแบบ ลค/กษ ๐๑ พร้อมแนบเอกสารดังต่อไปนี้(๑)หนังสือยืนยันแสดงความเป็นเจ้าของความลับทางการค้า(๒)สำเนาหนังสือรับรองนิติบุคคลหรือสำเนาบัตรประจำตัวประชาชนหรือบัตรประจำตัวอื่น ๆที่ทางราชการออกให้ของผู้ขอ แล้วแต่กรณี (๓)หนังสือมอบอำนาจพร้อมบัตรประจำตัวประชาชนของผู้มอบอำนาจและผู้รับมอบอำนาจกรณีมอบให้ตัวแทนมายื่นคำขอ(๔)วิธีการรักษาความลับทางการค้าของผู้ขอ(๕)เอกสารอื่น ๆ (ถ้ามี)ข้อ๕ ในกรณีที่เจ้าของความลับทางการค้าไม่มีถิ่นที่อยู่ในราชอาณาจักรให้มอบอำนาจให้ตัวแทนเป็นผู้กระทำการแทนในราชอาณาจักรโดยยื่นหนังสือมอบอำนาจตามหลักเกณฑ์ ดังต่อไปนี้(๑)ในกรณีที่การมอบอำนาจได้กระทำในต่างประเทศหนังสือมอบอำนาจต้องมีคำรับรองลายมือชื่อโดยเจ้าหน้าที่ หรือผู้ซึ่งกฎหมายของประเทศนั้นกำหนดให้เป็นผู้มีอำนาจรับรองหรือเจ้าหน้าที่ผู้มีอำนาจของสถานทูตไทยหรือสถานกงสุลไทยซึ่งประจำอยู่ในประเทศนั้นรับรองไว้ไม่เกินหกเดือนก่อนวันยื่นคำขอหรือ(๒)ในกรณีที่การมอบอำนาจได้กระทำในประเทศไทย ต้องส่งสำเนาหนังสือเดินทางหรือสำเนาหนังสือรับรองถิ่นที่อยู่ชั่วคราวหรือหลักฐานอื่นที่แสดงให้เจ้าหน้าที่เห็นว่าในขณะมอบอำนาจผู้นั้นได้เข้ามาในประเทศไทยด้วยข้อ๖ให้ผู้ขอจดแจ้งข้อมูลความลับทางการค้าระบุรายละเอียดข้อมูลความลับทางการค้าที่ขอจดแจ้งมาพร้อมคำขอข้อ๗เมื่อได้รับคำขอจดแจ้งให้เจ้าหน้าที่ตรวจสอบและพิจารณาว่าคำขอและเอกสารประกอบคำขอครบถ้วนและถูกต้องตามเงื่อนไขที่กำหนดไว้ในระเบียบกระทรวงเกษตรและสหกรณ์ว่าด้วยการดูแลรักษาความลับทางการค้าของเคมีภัณฑ์ทางการเกษตรพ.ศ. ๒๕๔๗ หรือไม่หากเห็นว่าถูกต้องครบถ้วนให้เสนออธิบดีเพื่อออกหนังสือรับรองการจดแจ้งข้อมูลความลับทางการค้าเคมีภัณฑ์ทางการเกษตรตามแบบรลค/กษ ๐๑ ให้ไว้เป็นหลักฐานในกรณีที่เจ้าหน้าที่ตรวจสอบพบว่าข้อมูลความลับทางการค้าที่ยื่นขอจดแจ้งเป็นข้อมูลที่มีผู้ยื่นขอจดแจ้งแล้วหรือได้รับจดแจ้งแล้ว ให้เจ้าหน้าที่แจ้งผู้ขอจดแจ้งทราบเพื่อดำเนินการ ตามมาตรา ๘และมาตรา ๙ แห่งพระราชบัญญัติความลับทางการค้า พ.ศ. ๒๕๔๕ข้อ๘ในกรณีมีการแก้ไขเปลี่ยนแปลงเกี่ยวกับข้อมูลความลับทางการค้าที่ได้จดแจ้งไว้ไม่ว่ากรณีใด ๆ ให้เจ้าของความลับทางการค้ายื่นคำขอแก้ไขเปลี่ยนแปลงข้อมูลตามแบบลค/กษ ๐๒ ภายใน ๑๕ วัน นับแต่วันที่ได้มีการแก้ไขเปลี่ยนแปลงข้อมูลนั้นพร้อมแนบเอกสาร ดังต่อไปนี้(๑)หนังสือรับรองการจดแจ้งข้อมูลความลับทางการค้าเคมีภัณฑ์ทางการเกษตร(๒)สำเนาเอกสารหลักฐานแสดงการเปลี่ยนแปลงข้อมูลนั้น ๆ ข้อ๙ในกรณีที่เจ้าหน้าที่ได้พิจารณาคำขอแก้ไขเปลี่ยนแปลงข้อมูลความลับทางการค้าเคมีภัณฑ์ทางการเกษตรแล้วเห็นว่า คำขอและเอกสารประกอบการแก้ไขเปลี่ยนแปลงดังกล่าวถูกต้องให้เจ้าหน้าที่บันทึกการแก้ไขเปลี่ยนแปลงลงในหนังสือรับรองการจดแจ้งข้อมูลความลับทางการค้าเคมีภัณฑ์ทางการเกษตรแล้วส่งหนังสือรับรองการจดแจ้งข้อมูลความลับทางการค้าเคมีภัณฑ์ทางการเกษตรนั้นคืนให้แก่เจ้าของความลับทางการค้าข้อ๑๐อธิบดีอาจเพิกถอนการจดแจ้งข้อมูลความลับทางการค้าที่ได้รับจดแจ้งไว้ในกรณีต่อไปนี้(๑)เจ้าของความลับทางการค้าหรือทายาทในกรณีที่เจ้าของความลับทางการค้าถึงแก่ความตายหรือตัวแทนของบุคคลดังกล่าวยื่นคำขอให้เพิกถอนตามแบบลค/กษ ๐๓(๒)เจ้าของความลับทางการค้าที่แท้จริงยื่นคำขอให้เพิกถอนตามแบบ ลค/กษ ๐๓พร้อมคำวินิจฉัยหรือคำตัดสินของอนุญาโตตุลาการ หรือคำพิพากษาของศาล แล้วแต่กรณี เมื่อเจ้าหน้าที่ได้รับคำขอให้เพิกถอนแล้วให้มีหนังสือแจ้งเจ้าของความลับทางการค้าที่จดแจ้งข้อมูลเพื่อให้โต้แย้งคัดค้านภายใน ๓๐ วันนับแต่วันที่ได้รับหนังสือแจ้งจากเจ้าหน้าที่ในกรณีที่เจ้าของความลับทางการค้ามิได้โต้แย้งภายในกำหนดเวลาดังกล่าวให้อธิบดีเพิกถอนการจดแจ้งข้อมูลความลับทางการค้าที่ได้รับจดแจ้งไว้ในกรณีที่เจ้าของความลับทางการค้าที่จดแจ้งได้โต้แย้งและชี้แจงเหตุผลภายในกำหนดเวลาให้อธิบดีวินิจฉัยและแจ้งผลให้คู่กรณีทราบเมื่ออธิบดีเพิกถอนการจดแจ้งข้อมูลความลับทางการค้าแล้วให้เรียกหนังสือรับรองการจดแจ้งข้อมูลความลับที่ทางการค้าเคมีภัณฑ์ทางการเกษตรที่ได้ออกให้ไว้คืนข้อ๑๑ ในกรณีที่หนังสือรับรองการจดแจ้งข้อมูลความลับทางการค้าเคมีภัณฑ์ทางการเกษตรชำรุดในสาระสำคัญหรือสูญหาย ให้เจ้าของความลับทางการค้ายื่นคำขอรับใบแทนหนังสือรับรองการจดแจ้งข้อมูลความลับทางการค้าเคมีภัณฑ์ทางการเกษตรตามแบบ ลค/กษ ๐๔พร้อมหนังสือรับรองการจดแจ้งข้อมูลทางการค้าเคมีภัณฑ์ทางการเกษตรฉบับที่ชำรุดหรือหลักฐานที่แสดงว่าหนังสือรับรองการจดแจ้งข้อมูลความลับทางการค้าเคมีภัณฑ์ทางการเกษตรสูญหายเมื่อเจ้าหน้าที่ได้พิจารณาคำขอรับใบแทนหนังสือรับรองการจดแจ้งข้อมูลความลับทางการค้าเคมีภัณฑ์ทางการเกษตรแล้วเห็นว่าคำขอและเอกสารประกอบถูกต้องครบถ้วนให้เสนออธิบดีเพื่อออกใบแทนหนังสือรับรองการจดแจ้งข้อมูลความลับทางการค้าเคมีภัณฑ์ทางการเกษตรให้ไว้เป็นหลักฐานใบแทนหนังสือรับรองการจดแจ้งข้อมูลความลับทางการค้าเคมีภัณฑ์ทางการเกษตรให้ใช้ตามแบบหนังสือรับรองการจดแจ้งข้อมูลความลับทางการค้าเคมีภัณฑ์ทางการเกษตรเดิมโดยมีข้อความว่า ใบแทน ด้วยหมึกสีแดงกำกับไว้ที่กึ่งกลางด้านบนข้อ๑๒การออกใบแทนหนังสือรับรองการจดแจ้งข้อมูลความลับทางการค้าเคมีภัณฑ์ทางการเกษตรไม่ว่ากรณีใดๆให้ถือว่าเป็นการยกเลิกหนังสือรับรองการจดแจ้งข้อมูลความลับทางการค้าเคมีภัณฑ์ทางการเกษตรฉบับเดิมข้อ๑๓การโอนและการส่งข้อมูลความลับทางการค้าให้ปฏิบัติตามระเบียบสำนักนายกรัฐมนตรีว่าด้วยการรักษาความลับของทางราชการพ.ศ. ๒๕๔๔ประกาศ ณ วันที่ ๒๒ กันยายน พ.ศ.๒๕๔๗ฉกรรจ์ แสงรักษาวงศ์อธิบดีกรมวิชาการเกษตร[เอกสารแนบท้าย]๑. คำขอจดแจ้งข้อมูลความลับทางการค้าเคมีภัณฑ์ทางการเกษตร(แบบ ลค/กษ ๐๑)๒.คำขอแก้ไขเปลี่ยนแปลงข้อมูลความลับทางการค้าเคมีภัณฑ์ทางการเกษตร (แบบ ลค/กษ ๐๒)๓. คำขอเพิกถอนข้อมูลความลับทางการค้าเคมีภัณฑ์ทางการเกษตร(แบบ ลค/กษ ๐๓)๔.คำขอรับใบแทนหนังสือรับรองการจดแจ้งข้อมูลความลับทางการค้าเคมีภัณฑ์ทางการเกษตร (ลค/กษ๐๔)๕.หนังสือรับรองการจดแจ้งข้อมูลความลับทางการค้าเคมีภัณฑ์ทางการเกษตร (แบบ รลค/กษ๐๑)(ดูข้อมูลจากภาพกฎหมาย)พิมลกร/ปรับปรุง๑๐ กันยายน ๒๕๕๖วิชพงษ์/ตรวจ๑๒ กันยายน ๒๕๕๖[๑] ราชกิจจานุเบกษา เล่ม ๑๒๑/ตอนพิเศษ ๑๔๕ ง/หน้า ๖๖/๓๑ ธันวาคม ๒๕๔๗